અરુણા ઈરાનીએ ‘મિડ-ડે’ને કહ્યું હતું કે ‘૧૩ વર્ષ પછી મને ગુજરાતી ફિલ્મમાં સારો રોલ મળ્યો એટલે ગુજરાતી ફિલ્મ કરી. ગુજરાતી ફિલ્મમાં એવા કેટલાય રોલ છે જે કરવાના રહી ગયા છે. કલાકારને કામ કરવાની ઇચ્છા અધૂરી રહી જાય છે એ ક્યારેય પૂરી નથી થતી. જોકે આ ગુજરાતી ફિલ્મમાં મને જોઈતો હતો એવો રોલ મને મળી ગયો છે. અર્બન ગુજરાતી ફિલ્મનો દોર સારો છે. ડિફરન્ટ ફિલ્મો બની રહી છે. આ દોરની ગુજરાતી ફિલ્મમાં પણ કામ કરવાનો મને મોકો મળ્યો એ મારા માટે આનંદની વાત છે. એક સમય હતો જ્યારે ગુજરાતી ફિલ્મો થિયેટરોમાં ખૂબ ચાલતી હતી. પછી ખરાબ સમય આવ્યો, પણ હવે ગુજરાતી ફિલ્મો લાઇન પર આવી ગઈ છે.’